ທຳນຽບຂາວ ຕໍ່ສູ້ ຂັດຂວາງ ບໍ່ໃຫ້ເນລະເທດ ຄົນເຂົ້າເມືອງ ຜິດກົດໝາຍ
ລັດຖະບານ ຂອງປະທານາທິບໍດີ ໂອບາມາ ກຳລັງຕໍ່ສູ້ ທາງດ້ານກົດໝາຍ ເພື່ອຂັດຂວາງ ບໍ່ໃຫ້ເນລະເທດ ພວກຄົນເຂົ້າເມືອງ ຜິດກົດໝາຍ ຫຼາຍລ້ານຄົນ.
ລັດຖະບານຂອງປະທານາທິບໍດີສະຫະລັດ ທ່ານບາຣັກ ໂອບາມາ ກຳລັງທຳການຕໍ່ສູ້ ທາງດ້ານກົດໝາຍ ແລະໂຕ້ຖຽງທາງດ້ານການ ເມືອງຮອບໃໝ່ກ່ຽວກັບການເນລະເທດພວກຄົນເຂົ້າເມືອງຜິດກົດ ໝາຍ ເຈົ້າໜ້າທີ່ທຳນຽບຂາວກ່າວວ່າ ຕົນຈະຮ້ອງຂໍໃຫ້ໂຈະຄຳສັ່ງຂອງ ຜູ້ພິພາກສາ ທີ່ໃຫ້ຕ່າວປີ້ນ ການເຄື່ອນໄຫວ ຂອງຝ່າຍບໍລິຫານ ໂດຍທ່ານໂອບາມາ ທີ່ອາດຈະໃຫ້ການປົກປ້ອງແກ່ພວກຄົນເຂົ້າ ເມືອງຈຳນວນຫຼວງຫຼາຍຈາກການເອົາມາດຕະການທາງດ້ານກົດ ໝາຍນັ້ນ ການໂຈະດັ່ງກ່າວນີ້ ຈະເຮັດໃຫ້ການເຄື່ອນໄຫວຂອງຝ່າຍບໍລິຫານ ຍັງມີຜົນບັງຄັບຢູ່ຈົນ ກວ່າບັນຫານີ້ໄດ້ມີຂໍອຸທອນໄປຍັງສານສູງ ທ່ານ Josh Earnest ໂຄສົກຂອງທຳນຽບຂາວ ກ່າວວ່າ ລັດຖະບານຄາດວ່າ ຈະໄດ້ຮັບ ການຂໍອຸທອນຍ້ອນວ່າມັນມີພື້ນຖານອັນແໜ້ນໜາທາງດ້ານກົດໝາຍສຳຫລັບປະທານາ ທິບໍດີທີ່ຈະເອົາບາດກ້າວຕ່າງໆ ທີ່ທ່ານໄດ້ປະກາດໄປເພື່ອປະຕິຮູບລະບົບຄົນເຂົ້າເມືອງ ທີ່ເພພັງແລ້ວນັ້ນ ການເຄື່ອນໄຫວຂອງຝ່າຍບໍລິຫານແມ່ນບໍ່ຕ້ອງຜ່ານສະພາແລະໄດ້ສ້າງຄວາມໂມໂຫໃຫ້ ແກ່ສະມາຊິກສະພາພັກຣີພັບບລີກັນຈຳນວນຫຼວງຫຼາຍທີ່ໄດ້ນຳເອົາເລື່ອງນີ້ໄປຂຶ້ນສານ ໃນວັນອັງຄານຜ່ານມານີ້ ທຳນຽບຂາວກ່າວວ່າ ກະຊວງຍຸຕິທຳຈະປະຕິບັດຕາມແຕ່ກໍໄດ້ ຂໍອຸທອນຕໍ່ຄຳຕັດສິນໂດຍຜູ້ພິພາກສາຢູ່ລັດເທັກຊັສ ທີ່ໄດ້ສັ່ງໃຫ້ຂັດຂວາງປະທານາທິບໍ ດີເປັນການຊົ່ວຄາວ ທີ່ໃຫ້ການປົກປ້ອງຕໍ່ພວກຄົນເຂົ້າເມືອງທີ່ບໍ່ມີເອກກະສານຫຼາຍເຖິງ 5 ລ້ານຄົນ ຈາກການຖືກເນລະເທດ ການຕັດສິນທີ່ວ່ານີ້ ມີຂຶ້ນທ່າມກາງການຕໍ່ສູ້ຖົກຖຽງກັນ ຢູ່ໃນລັດຖະສະພາກ່ຽວກັບການ ໃຫ້ເງິນສະໜັບສະໜຸນຕໍ່ກະຊວງຮັກສາຄວາມປອດໄພພາຍໃນຂອງສະຫະລັດທີ່ເປັນຜູ້ ດູແລລະບຽບການເລື່ອງຄົນເຂົ້າເມືອງ ແລະຄວບຄຸມເຂດຊາຍແດນ ການໃຫ້ເງິນສະໜັບ ສະໜຸນຕໍ່ກະຊວງດັ່ງກ່າວ ມີກຳນົດຈະໝົດອາຍຸລົງໃນທ້າຍອາທິດໜ້ານີ້